burgasdotpro/wikipedia huggingface dataset:
Katedrála Notre-Dame (Noyon)

Katedrála Notre-Dame je katedrála v Noyone vo Francúzsku.
Dejiny.
Katedrála je príkladom francúzskej ranogotickej katedrály. Stará katedrála bola zničena začiatkom roku 1131, nová bola stavaná približne v rokoch 1157 – 1221. Ide o katedrálu so štvordielnym plánom steny, tak ako v starších katedrálach (teda súčasne oblúky arkád i trifórium). Zaujímavé je členenie prípor, ktoré nie je závislé na ostatnom horizontálnom členení a ktorého rozostupy sa smerom hore zväčšujú. Počas výstavby dochádzalo k častým zmenám plánov.
Noyon

Noyon je mesto v severnom Francúzsku v departemente Oise v regióne Hauts-de-France s bohatou históriou a gotickou katedrálou. Leží na rieke Oise a Canal du Nord.
Poloha.
Mesto má rozlohu . Najvyšší bod je položený a najnižší bod 
Obyvateľstvo.
Počet obyvateľov je ().
Nasledujúci graf zobrazuje vývoj počtu obyvateľov.
Haná (rieka)

Haná je rieka na Morave, v svojráznom regióne Haná. 
Rieka vzniká vo Vyškove sútokom Malej a Veľkej Hanej, prameniacich v Drahanskej vrchovine v strednej časti Moravy. S dĺžkou 53,4
km patrí medzi najdlhšie prítoky Moravy, do ktorej ústi pravostranne severne od mesta Kroměříž v nadmorskej výške .
Július Krempaský

Prof. RNDr. Július Krempaský DrSc. (* 31. marec 1931, Krížová Ves – † 6. december 2019, Bratislava) bol slovenský fyzik a univerzitný profesor.
Životopis.
Narodil sa 31. marca 1931 v Krížovej Vsi. Po maturite na gymnáziu v Kežmarku v roku 1949 sa rozhodol pre štúdium fyziky na Prírodovedeckej fakulte UK v Bratislave. Štúdium ukončil v roku 1953. Už v priebehu štúdia sa stal asistentom na katedre fyziky na Elektrotechnickej fakulte Slovenskej vysokej školy technickej, na ktorej tiež zotrval v priebehu celej svojej pedagogickej kariéry. V roku 1963 sa habilitoval na docenta, v roku 1973 ako vôbec prvý z fyzikálnej obce na Slovensku získal titul doktora vied a v roku 1980 bol vymenovaný za profesora.
Aktívne sa venoval tiež popularizácii vedy a vzťahom kresťanstva a fyziky, resp. vedy v širšom zmysle.
Vedecký prínos.
Július Krempaský ovplyvnil budovanie a formovanie slovenskej vedy a nepriamo aj elektrotechnického priemyslu na Slovensku. Je spoluautorom šiestich patentov, neúnavným propagátorom vedy a jej uplatnenia v praxi. V roku 1980 sa stal členom korešpondentom Slovenskej akadémie vied a o tri roky neskôr členom korešpondentom Česko-slovenskej akadémie vied. V roku 1995 sa stal členom Európskej akadémie vied a umení v Salzburgu.
Ako prvý na Slovensku začal skúmať polovodiče a vychoval prvú generáciu odborníkov na túto problematiku (Karol Měřínský, Ivan Hlásnik, Peter Kordoš, Štefan Luby a ďalší). 
Spolu s Dionýzom Ilkovičom založili špecializáciu fyzika tuhých látok, ktorá pre tento výskumný a priemyselný smer vychovávala absolventov. Viacerí, ako napr. Vladimír Áč, sa stali kľúčovými postavami československej mikroelektroniky. 
Prvenstvo patrí prof. Krempaskému aj v oblasti synergetiky. Pre túto disciplínu napísal základnú vedeckú literatúru a radu vedeckých článkov. Je zakladateľom vedeckého oboru "Termodynamické vlastnosti". Na túto tému publikoval niekoľko vedeckých publikácií, patentov a vedeckých článkov. Je rovnako zakladateľom vedeckého oboru "Nekryštalické polovodiče" a spoluzakladateľom vedeckého smeru "Amorfné kovy" (v spolupráci s Pavlom Duhajom).
Pedagogický prínos.
Bol považovaný za nestora fyziky a pri 80. výročí Slovenskej technickej univerzity v Bratislave v roku 2017 bol jednou z ústredných postáv osláv ako pedagóg, ktorý na univerzite pôsobil vyše 60 rokov. Július Krempaský napísal 30 kníh a učebníc a takmer 80 článkov. Podieľal sa na modernizácii procesu výuky fyziky na vysokých technických školách a napísal na túto tému základnú učebnicu ("Fyzika. Učebnica pre vysoké školy technické") s rozsahom 750 strán. Napísal tiež základné učebné pomôcky pre integrované vyučovanie prírodovedy na stredných školách. 
Prof. Krempaský vyškolil 27 ašpirantov a asistoval pri získaní viacerých vedeckých titulov (DrSc.).
Hostýn

Hostýn je vrch v Hostýnskych vrchoch na Morave, 3 km juhovýchodne od Bystřic pod Hostýnem. Patrí medzi významné pútnické miesta a s výškou je dominantou okolia. Nižší z dvojice vrcholov dosahuje výšku .
Dejiny.
Podľa archeologických nálezov sa na Hostýne nachádzalo rozľahlé praveké hradisko opevnené valom. Lokalita v blízkosti Moravskej brány, ktorou viedla Jantárová cesta, mala strategickú polohu. Najstaršie opevnenie vybudoval v období popolnicových polí ľud lužickej kultúry okolo roku 1200 pred Kr., ktorý vystriedal v dobe bronzovej ľud sliezskej skupiny a neskôr v období Halštatu i ľud platěnickej kultúry. Opevnenie následne vylepšili Kelti, ktorých napokon vystriedali Slovania. 
Podľa nepodloženej povesti sa na vrchu ukrývali obyvatelia z okolia pri mongolskom vpáde v roku 1241.
Pravdepodobne už okolo roku 1544 bola na vrchole postavená kaplnka Panny Márie (ktorú rozšírili v 1658) a už z roku 1567 pochádza prvá správa o púti na Hostýn. Výstavba súčasnej baziliky trvala od roku 1721 do 1748, kedy ju vysvätil 28. júla kardinál Julius Troyer. Pútnikom slúžil hostinec, no po reformách Jozefa II. boli v roku 1784 púte zakázané. K obnoveniu chrámu i pútí došlo až v roku 1840. Na konci 19. storočia pribudla na najvyššom mieste kamenná rozhľadňa a v roku 1903 krížová cesta.
Prvá správa o starých valoch sa objavili v roku 1672 a odborné kruhy sa o lokalitu zaujímajú od konca 19. storočia. Novodobé výskumy boli realizované v niekoľkých etapách po roku 1971.
Stavby na vrchole.
Dnes je na vrchole niekoľko zaujímavých stavieb: 
Prístup.
Hostýn je najľahšie prístupný cestou z mesta Bystřice pod Hostýnem.
Zlatý glóbus za najlepší ženský herecký výkon v seriáli (komédia/muzikál)

Zlatý glóbus za najlepší ženský herecký výkon v seriáli (komédia/muzikál) udeľuje Hollywoodska asociácia zahraničných novinárov ("HFPA") na ceremónii Zlatých glóbusov od roku 1970. Pôvodne existovala kategória "Najlepšia herečka v seriáli" a do roku 1970 sa nerozlišoval žáner. 
Rekordné štyri ceny (z jedenástich nominácií) získala Carol Burnett. Sarah Jessica Parker vyhrala tiež štyrikrát (zo siedmich nominácií) a to za seriál "Sex v meste". Herečka Beatrice Arthur bola nominovaná celkom osemkrát, nevyhrala však ani raz.
Poznámky.
Cena sa udeľuje na začiatku roku a predstavuje úspech za počiny predošlého kalendárneho roku. Zoznam obsahuje herečky, ktoré cenu získali (zvýraznené sú tučne a na prvom mieste), a taktiež tie, ktoré boli na ňu nominované. Ďalej sú uvedené postavy, ktoré stvárnili a seriáli, za ktoré boli ocenené/nominované. Ak má seriál distribučný názov, je uvedený pod ním.
Australian Open 1996

Australian Open 1996 je grandslamový tenisový turnaj, ktorý sa konal od 15. januára do 28. januára 1996 v austrálskom Melbourne. Hrá sa na otvorených dvorcoch s tvrdým povrchom Plexicushion.
Seniori.
Dvojhra mužov.
 Boris Becker vs. Michael Chang , , , 
Dvojhra žien.
 Monika Selešová vs. Anke Huberová , 
Štvorhra mužov.
 Stefan Edberg / Petr Korda vs. Sébastien Lareau / Alex O’Brien , , , 
Štvorhra žien.
 Chanda Rubinová / Arantxa Sánchezová Vicariová vs. Lindsay Davenportová / Mary Joe Fernándezová , , 
Zmiešaná štvorhra.
 Larisa Neilandová / Mark Woodforde vs. Nicole Arendtová / Luke Jensen , ,
Špecifickosť (medicína)

Špecifickosť (iné názvy: špecifickosť vyšetrovacej metódy, diagnostická špecifickosť, špecifita vyšetrovacej metódy, diagnostická špecifita, jazykovo menej vhodne špecificita (vyšetrovacej metódy), diagnostická špecificita) je v medicíne schopnosť určitej diagnostickej metódy potvrdiť alebo vyvrátiť konkrétne ochorenie ľudského organizmu. Udáva sa v percentách. 100%-ná špecifickosť znamená, že pozitívny výsledok metódy chorobu vždy potvrdí. Negatívny výsledok testu však neznamená absenciu choroby. 50%-ná špecifickosť znamená, že štatisticky polovica príčin pozitivity príslušného testu má inú príčinu ako dané ochorenie. Napríklad hodnota hemoglobínu v krvi má 100%-nú špecifickosť vo vzťahu k diagnóze anémie - ak je menšia ako norma, pacient má vždy anémiu.
Špecifickosť je v úzkom vzťahu so senzitivitou. Napríklad zvýšená sedimentácia červených krviniek má 100% senzitivitu pri zápale pľúc spôsobenom pneumokokmi (každý takýto zápal spôsobuje zvýšenie sedimentácie). Špecifickosť tohoto laboratórneho testu je však veľmi nízka, pretože zvýšená sedimentácia je aj pri väčšine iných zápalov a nádorových ochoreniach.
Konvertibilita meny

Konvertibilita meny (iné názvy: konvertibilita, konvertibilnosť (meny), vymeniteľnosť (meny), zameniteľnosť (meny), menová konvertibilita/konvertibilnosť/vymeniteľnosť/zameniteľnosť) môže byť:
Fyzikálne vyšetrenie

Fyzikálne vyšetrenie alebo fyzické vyšetrenie je vyšetrenie chorého zmyslami lekára. Napriek rozšíreniu moderných diagnostických metód je fyzikálne vyšetrenie naďalej spolu s anamnézou základným predpokladom stanovenia správnej diagnózy, keď ju určí až v 80% prípadov. Jeho vynechanie a pristúpenie rovno k zobrazovacím či laboratórnym testom je až na výnimky nesprávny a pre pacienta mnohokrát nebezpečný postup, ktorý vedie k jeho zbytočnému utrpeniu, vystaveniu ionizujúcemu žiareniu, predĺženiu diagnostického procesu a v neposlednom rade k výraznému zvýšeniu finančných nákladov.
Význam a kvalitu fyzikálneho vyšetrenia zvyšujú vedomosti a skúsenosti lekára.
Rozdelenie.
Fyzikálne vyšetrenie sa rozdeľuje na:
Fyzikálne vyšetrenie začína celkovým vyšetrením, pri ktorom sa posudzuje vedomie a psychický stav pacienta, jeho výška, váha, výživa, charakter postavy, poloha, schopnosť pohybu a chôdze, reč. Zaraďuje sa sem tiež zistenie telesnej teploty a vyšetrenie kože. Časovo sa prekrýva s odoberaním anamnézy.
Konvertibilita

Konvertibilita alebo konvertibilnosť môže byť:
Vymeniteľnosť

Vymeniteľnosť môže byť:
Zameniteľnosť

Zameniteľnosť môže byť:
Komárovce

Komárovce môže byť:
Moravská brána

Moravská brána () je úzka depresia a zároveň geomorfologický celok na Morave. Oddeľuje Český masív a Karpaty a vytvára prirodzený dopravný koridor v smere sever – juh. Je dlhá takmer a široká v najužšom mieste len .
Poloha.
Prírodná zníženina sa nachádza severovýchodne od Lipníka nad Bečvou a oddeľuje Podbeskydskú pahorkatinu a Nízky Jeseník. Moravská brána predstavuje najnižší prechod medzi povodím Dunaja a Odry.
Doprava.
V hornatom prostredí strednej Európy predstavuje jedinečný severojužný prechod, ktorého nadmorská výška klesá pod . Územím prechádzala od praveku dôležitá cesta, na ktorú neskôr nadviazala Jantárová cesta.
Koridorom medzi Ostravou a Přerovom bola vybudovaná jedna z prvých železníc v Rakúsko-Uhorsku, spájajúca Viedeň a Krakov – Severná železnica cisára Ferdinanda. V súčasnosti vedie územím okrem dôležitého železničného i cestný koridor, spájajúci Sliezsko s Moravou a mestá Ostrava, Brno a Praha. Moravskou bránou bude prechádzať aj prieplav Dunaj-Odra.
Špecifickosť

Špecifickosť (iné názvy: špecifita, menej vhodne špecificita, zriedkavo špecifika) môže byť:
Špecifickosť v parazitológii je aj trvalé prispôsobenie cudzopasníka hostiteľovi v dôsledku dlhodobého spolužitia počas evolúcie, pozri špecifickosť (parazity)
Slovensko-česká interliga hádzanárok 2003/04

Slovensko-česká interliga hádzanárok alebo WHIL v sezóne 2003/04 bol 2. ročník spoločnej slovensko-českej hádzanárskej súťaže žien, spravovanej Slovenským zväzom hádzanej a Českým zväzom hádzanej. V súťaži už nefiguroval minuloročný rakúsky zástupca a zároveň víťaz 1. ročnika súťažeHypo Niederösterreich. Novým víťazom sa stalo družstvo HK Slovan Duslo Šaľa, ktoré sa stalo neskôr aj majstrom Slovenska. V záverečnom zápase o víťaza WHIL medzi majstrami svojich krajín potvrdila Šaľa svoje víťazstvo.
Účastníci.
Pozn: Družstvo AŠK Inter Bratislava, ktoré v minulej sezóne skončilo na 5. mieste v interlige a získalo bronzovú medailu z Majstrovstiev Slovenska, sa do tejto sezóny neprihlásilo. Nahradilo ho prvé nepostupujúce družstvo z prelínacej súťažeBánovce nad Bebravou.
Slovensko-česká interliga hádzanárok 2004/05

Slovensko-česká interliga hádzanárok alebo WHIL v sezóne 2004/05 bol 3. ročník spoločnej slovensko-českej hádzanárskej súťaže žien, spravovanej Slovenským zväzom hádzanej a Českým zväzom hádzanej. Jej víťazom sa stalo družstvo IUVENTA Michalovce. Majstrom Slovenska sa stalo opätovne družstvo HK Slovan Duslo Šaľa. 
Účastníci.
Pozn: Právo štartovať vo WHIL si vybojoval víťaz 1. ligySC SL Lodiar Zlatná na Ostrove, ktorý však však účasť odmietol, rovnako ako druhý HK Štart Trenčín či tretí ŠKP Štart Bratislava. Nakoniec chýbajúce miesto nahradili vypadávajúce Šurany. Z českej strany sa kvôli finančným problémom odhlásil HC Cheb, ktorý skončil v minulej sezóne WHIL na 11. priečke. Štvrtému družstvu 1. českej ligyTJ Sokol Písek, bolo ponúknuté uvoľnené miesto, ktoré však nevyužil.
Slovensko-česká interliga hádzanárok 2005/06

Slovensko-česká interliga hádzanárok alebo WHIL v sezóne 2005/06 bol 4. ročník spoločnej slovensko-českej hádzanárskej súťaže žien, spravovanej Slovenským zväzom hádzanej a Českým zväzom hádzanej. Jej víťazom sa stalo opätovne družstvo IUVENTA Michalovce, ktoré sa zároveň stalo aj druhýkrát majstrom Slovenska. 
Účastníci.
Pozn: HKM Chirana Medikal Šurany, ktorý skončil v minulej sezóne na 10. mieste, pred vypadávajúcimi Bánovcami n/B, sa kvôli nedostatku financií aj hráčov zriekol účasti v tejto sezóne WHIL. Nahradili ho pôvodne vypadávajúce Bánovce.
On the Floor

 
„On the Floor" je pieseň americkej speváčky Jennifer Lopezovej a jej prvý singel zo siedmeho štúdiového albumu „Love?". V piesni okrem Jennifer Lopezovej spieva aj rapper Pitbull. Pieseň produkoval RedOne a napísali ju Bilal Hajji, Kinda Hamid, Gonzalo Hermosa, Ulises Hermosa, Achraf Janussi, Nadir Khayat, Pitbull a Geraldo Sandell.
Slovensko-česká interliga hádzanárok 2006/07

Slovensko-česká interliga hádzanárok alebo WHIL v sezóne 2006/07 bol 5. ročník spoločnej slovensko-českej hádzanárskej súťaže žien, spravovanej Slovenským zväzom hádzanej a Českým zväzom hádzanej. Jej víťazom sa stalo opätovne družstvo IUVENTA Michalovce, ktoré sa zároveň stalo aj tretíkrát majstrom Slovenska.
Turínsky dóm

Turínsky dóm (iné názvy: Turínska katedrála, Katedrála svätého Jána Krstiteľa, taliansky: "Duomo di Torino, Cattedrale di San Giovanni Battista"), je kostol zasvätený sv. Jánovi Krstiteľovi, hlavný kostol v Turíne v Taliansku. Bol postavený v rokoch 1491 – 1498. Kaplnka Svätého plátna v súčasnosti uchováva Turínske plátno.
V priechodoch pod kostolom možno vidieť artefakty, ktoré súvisia s turínskym plátnom, alebo video s inými historickými artefaktami. Hlavný priechod je niekoľko hodín denne otvorený, aby mohli davy návštevníkov rýchlejšie odchádzať. V kaplnke Svätého plátna je vystavená replika plátna, samotný originál je ukazovaný len pri špeciálnych príležitostiach.
Katedrála svätého Štefana (Agde)

Katedrála svätého Štefana (fr. "Cathédrale Saint-Étienne d'Agde") je románska katedrála v juhofrancúzskom meste Agde v departemente Hérault.
Dnešná podoba katedrály pochádza z 12. storočia, kedy bola na základoch staršieho kostola z karolínskej doby postavená nová budova. Ako stavebný materiál bol použitý čierny čadič zo sopečného lomu v Mont St Loup a budova má pevnostný charakter, preto sú tu až trojmetrové múry. Až do Veľkej francúzskej revolúcie tu bolo sídlo biskupstva.
Katedrála svätého Petra (Montpellier)

Katedrála svätého Petra (fr. "Cathédrale Saint-Pierre (de Montpellier)" je gotická katedrála a sídlo arcibiskupstva v juhofrancúzskom meste Montpellier. 
Dejiny.
Pôvodne bola kaplnkou patriacou kláštoru sv. Benedikta, ktorý založil v roku 1356 pápež Urban V. V roku 1536 bola kaplnka, v súvislosti s presunom sídla arcibiskupstva z Maguelone, prestavaná na katedrálu.
VEVO

VEVO je webová stránka s hudobnými videami. Je to spoločný projekt hudobných vydavateľstiev Sony Music Entertainment, Universal Music Group a Abu Dhabi Media. Jeho obsah patrí do skupiny EMI, bez toho, aby v tom mala nejaký podiel. Služba bola oficiálne spustená 8. decembra 2009. Videá sú publikované pomocou Google s ktorým si VEVO delí zisky z reklamy. 
VEVO zverejňuje videá troch zo štyroch najväčších nahrávacích spoločností: Universal Music Group, Sony Music Entertainment a EMI. Warner Music Group údajne spočiatku uvažovala o uverejňovaní videí prostredníctvom VEVO-a, ale následne založila súpera spolu s MTV Networks. Doteraz VEVO uverejnil viac ako 45 000 videí na internete. Množstvo videí a umelcov sa stále zvyšuje (takíto umelci sú na youtube vedení ako partneri), patria sem umelci ako napríklad Lady Gaga, Katy Perry, Rihanna, LMFAO, Natalia Oreiro a iní. Názov Youtube kanálu je: "meno"VEVO ; napríklad : ladygagaVEVO
Mnohí fanúšikovia sú sklamaní , pretože takéto kanály nepotvrdzujú "Youtube žiadosť na priateľstvo".
Vývoj.
Medzi iné zdroje príjmov patrí reklama na stránkach a odporúčania s odkazmi na nákup piesní na Amazon MP3 a iTunes. Universal Music Group získalo názov domény vevo.com 20 novembra 2008. Sony Music Entertainment dosiahli dohodu pridať svoj obsah na web v júni 2009. Web stránka bola vytvorená 8. decembra 2009, a rovnaký mesiac sa stala číslom jedna z najnavštevovanejších hudobných stránok v USA, predbehla MySpace Music.
V auguste 2010 predstavilo VEVO bezplatnú aplikáciu pre Apple iPhone, ktorá umožňuje užívateľom streamovať videá v katalógu VEVO a vytvárať zoznamy skladieb.VEVO začal kanál na Google TV a aplikácie na Boxee. VEVO aplikácia pre mobilné telefóny Android bola vydaná v januári 2011. Spoločnosť tvrdí, že podpora na ďalšie mobilné platformy nie je dôležitá.
Dostupnosť.
Na webových stránkach vevo.com a iPhone sú v súčasnej dobe dostupné videá iba vo Spojených štátoch, Spojenom kráľovstve, Kanade a v Írsku. Webové stránky boli naplánované na celom svete v roku 2010, doteraz však nie je k dispozícii mimo tieto krajiny. Niektoré videá od VEVO sú na YouTube dostupné aj pre užívateľov z iných krajín, a však niektorý obsah je v niektorých krajinách zablokovaný "Toto video obsahuje obsah VEVO, ktorý ho zablokoval vašej krajine na základe autorských práv" Služba VEVO vo Spojenom kráľovstve a Írsku bola zahájená 26. apríla 2011.
Via Dolorosa

Via Dolorosa (lat. "Bolestná cesta" alebo niekedy prekladané ako "Cesta utrpenia") je ulica v Starom Meste v Jeruzaleme. 
Podľa tradície tadiaľto niesol Ježiš Kristus svoj kríž po ceste k ukrižovaniu. Je tak predobrazom krížových ciest. Jej trasa sa ustálila v 18. storočí. Má deväť zastavení a ďalších päť je vo vnútri baziliky Svätého hrobu. Trasa vedie z pevnosti Antónia ku kostolu Božieho hrobu, vo vzdialenosti asi 600 metrov. 
Via Dolorosa je pozostatkom jednej z dvoch východozápadných ciest cez Aeliu Capitolinu postavenú rímskym cisárom Hadriánom.
Katedrála svätého Lazara

Katedrála svätého Lazara ( "Cathédrale Saint-Lazare") alebo Katedrála v Autune je katedrála vo francúzskom meste Autun v Burgundsku.
Dejiny.
Prevažne románska katedrála sv. Lazara, postavená v rokoch 1120 – 1146 a prestavaná po vypálení Angličanmi v roku 1379, je situovaná na návrší nad starým mestom. V 15. storočí bola postavená aj mohutná stredná veža nad krížením. Z pôvodnej románskej výzdoby sa zachovala rada sochárskych detailov, najmä monumentálny tympanón západného portálu s výjavmi Posledného súdu a hlavice stĺpov z dielne majstra Gisleberta. Gislebertus je považovaný za jedného z najvýznamnejších stredovekých sochárov, autor najľudskejších diel románskeho obdobia.
Zdroj.
Gazela Grantova

Gazela Grantova ("Nanger granti", staršie "Gazella granti") je pomerne veľká gazela, ktorá sa vyskytuje vo východnej Afrike a žije v otvorených trávnatých rovinách a často je pozorovaná aj v trávnatých savanách, väčšinou sa však vyhýba oblastiam s príliš vysokou trávou. Svoj názov získala podľa prieskumníka Jamesa Augusta Granta.
Opis.
Gazela Grantova sa vzhľadom veľmi podobá na gazelu Thomsonovu ("Eudorcas thomsonii"), s ktorou sa niekedy mýli. Má pomerne zdatne telo, ktoré v lopatkách meria jeden meter a jej hmotnosť sa pohybuje od 45 do 85kg. Zvrchu je hrdzavo tmavá, brucho je svetlejšie a na bokoch máva rovnako ako gazela Thomsonova tmavý až čierny pruh, ktorý sa však neťahá tak dlho a výrazne. Dĺžka tela sa pohybuje medzi 100 - 150cm. Samce majú pomerne dlhé, tmavé a ostré rohy, ktoré merajú až 75 cm a sú nepatrne zakrivené, samice majú rohy tiež, ale kratšie a slabšie. Na tvári má typickú gazeliu kresbu vo farbe čiernej, hnedej a bielej a nad nosom má čiernu škvrnu. Majú pomerne dlhý chvost, ktorý dorastá zhruba 30 cm. Majú veľmi dobré zmysly na svoju ochranu využívajú najmä zrak, čuch i sluch. Sú to pomerne rýchle zvieratá, ktoré k úteku používajú dlhé a elegantné skoky.
Spôsob života.
Gazely Grantove žijú v stádach, kde žije jeden samec a niekoľko samíc. Stáda nie sú veľmi početné, obvykle 15-26 kusov. Aj pri tomto druhu zvádzajú medzi sebou samci časté boje, väčšinou sa však len vyhrážajú, ale dochádza aj k použitiu ostrých a dlhých rohov. Najukrutnejšie boje sú však v období párenia. Samce si teritóriá značkujú trusom, močom, alebo výlučkami pachových žliaz a dôkladne si územie strážia.
Gazela Grantova je výhradne bylinožravec. Najčastejšie žerie trávu, rôzne byliny a listy na kríkoch.
V období párenia spolu samci často zápasia, ale väčšinou sa snažia týmto zápasom vyhnúť a len na seba funia a predvádzajú sa. Najsilnejšie samce získajú právo na veľké teritória a začnú si privlastňovať a bystro strážiť samice. Väčšina samcov však v boji neuspejú a preto sa vzďaľujú a tvoria malé skupiny, ktoré sa snažia získať niekoľko samíc. Samica rodí po viac ako polročnej gravidite (väčšinou po 7 mesiacoch) jediné mláďa a nasledovne sa odpája aj s mláďaťom od stáda. K stádu sa znovu pripájajú zhruba po 4-6 týždňoch. V tejto dobe už nie je mláďa na matku plne závislé, ale vzťah matky a mláďaťa u nich zostáva až do konca života. Samce pohlavne dospievajú v troch rokoch, samica v 1,5 roku.
Najväčšie nebezpečenstvo pre túto gazelu predstavujú prevažne psy hyenovité a gepardy. Gazely však lovia aj miestni domorodci pre ktoré predstavuje zdroj potravy.
Katedrála svätého Petra a Pavla

Katedrála svätého Petra a Pavla môže byť:
Blízke zahraničie

Blízke zahraničie () je politologický termín prevzatý z ruštiny. Súhrnne označuje všetky štáty (z pohľadu Ruska), ktoré boli spolu s Ruskom súčasťou Sovietskeho zväzu. 
Termín treba chápať predovšetkým v historicko-kultúrnom a politickom význame slova, než v geografickom. Do „blízkeho zahraničia“ totiž patria aj štáty, ktoré geograficky s Ruskom vôbec nesusedia (napr. Moldavsko či Tadžikistan), a naopak termín nezahŕňa niektoré štáty, s ktorými má Ruská federácia spoločnú hranicu (napr. Fínsko či Čína). Označenie „"blízke zahraničie"“ má silný politický náboj - pripomína bývalú príslušnosť zahraničných území k jednému štátnemu útvaru, ktorého vedúcou zložkou bolo Rusko. V Ruskej federácii je tento termín bežne používaný v hovorovom aj v úradnom styku a často slúži len ako súhrnné označenie krajín, ktoré s Ruskom tvorili spoločný štátny útvar. V zahraničí je však tento termín často interpretovaný ako prejav ruských mocenských ambícií, ktorý jednostranne označuje územia patriace pod „ruskú sféru vplyvu“
Štátmi blízkeho zahraničia sú:
Katedrála svätého Petra

Katedrála svätého Petra môže byť:
Katedrála svätého Gervasia a Protasia

Katedrála svätého Gervasia a (svätého) Protasia môže byť:
Zeuxidamos (Sparta)

Zeuxidamos alebo Zeuxidámos () bol (podľa Pausania) kráľom Sparty z kráľovského rodu Eurypontovcov. Vládol približne v polovici siedmeho storočia pred Kr.
Historik a geograf Pausanias z druhého storočia píše, že Zeuxidamos bol vnukom a aj nástupcom kráľa Theopompa, lebo jeho otec Archidamos zomrel ešte pred tým, ako sa mohol ujať vlády. Nástupcom Zeuxidama, ako ďalej píše Pausanias sa stal jeho syn Anaxidamos.
Ale historik Herodotos uvádza celkom iný menoslov kráľov Sparty rodu Eurypontovcov v zázname genealógie kráľa Leótychida II.
"Rozdiel v menoslove kráľov Sparty rodu Eurypontovcov, zaznamenaný od kráľa Theopompa, v zoznamoch Pausania a Herodota:"
Nedostatok písomných prameňov tohto obdobia dejín Sparty a navyše ich nespoľahlivosť, neumožňuje historikom zaujať spoločné stanovisko v otázke jednotného zoznamu kráľov Sparty dynastie Eurypontovcov.
Zeuxidamos (syn Leótychida II.)

Zeuxidamos alebo Zeuxidámos () bol synom spartského kráľa Leótychida II. z kráľovského rodu Eurypontovcov. Žil na začiatku piateho stor. pred Kr.
Leótychidas nastúpil na trón okolo roku 491 pred Kr., potom čo bol zosadený Démaratos. Leótychidas mal dve deti, staršieho syna Zeuxidama a dcéru Lampito. Syn Zeuxidamos už v dospelosti ešte počas jeho panovania, vážne ochorel a chorobe podľahol. Nezomrel ale bezdetný, mal syna Archidama.
V roku 476 pred Kr. bol Leótychidas obvinený z korupcie a pred trestom utiekol do Tegey. Jeho nástupcom sa stal Zeuxidamov syn Archidamos.
Archidamos

Archidamos alebo Archidámos ("Archidamos", iný prepis: "Archidámos") môže byť:
Archidamos môže byť aj:
The Wall Street Journal

The Wall Street Journal (WSJ) je medzinárodný denník, publikovaný spoločnosťou Dow Jones &amp; Company v New Yorku (spolu s ázijskými a európskymi verziami), písaný je v angličtine. 
Má denný náklad väčší než 2 milióny kusov, spolu s 931 000 odberateľmi platiacimi online. "WSJ" bol denník s najväčším nákladom v celých Spojených štátoch až do novembra 2003, keď ho prekonali noviny USA Today. Jeho hlavný rival (medzi finančnými denníkmi) je londýnsky Financial Times, ktorý tiež publikuje veľa medzinárodných verzií.
"WSJ" hlavne zahrnuje správy z oblasti amerického a medzinárodného podnikania a financií - názov novín pochádza z Wall Street, ulice z New York City, ktorá je srdcom finančnej štvrte. Je nepretržite tlačený od 8. júla 1889, keď bol založený Charlesom Doweom, Edwardom Jonesom a Charlesom Bergstresserom. Denník vyhral 33 Pulitzerových cien.
Dejiny.
Začiatky.
Dow Jones &amp; Company, nakladateľ "Journalu", bol založený v roku 1882 reportérmi Charlesom Doweom, Edwardom Jonesom a Charlesom Bergstresserom. Jones premenoval malý "Customers' Afternoon Letter" na "The Wall Street Journal", po prvýkrát publikovaný v roku 1889, a začal ho dodávať cez telegraf. 
Novinár Clarence Barron kúpil v roku 1902 kontrolu nad spoločnosťou za 130 000 amerických dolárov; náklad bol potom 7 000 kusov, a do konca dvadsiatych rokoch 20. storočia stúpol na 50 000 kusov. Barron zomrel v roku 1928, rok pred krachom na newyorskej burze, ktorý spustil Veľkú hospodársku krízu. Barronovi nasledovníci, rodina Bancroftovcov, ovládali spoločnosť až do roku 2007.
"Journal" získal svoju modernú podobu a dôležitosť v štyridsiatych rokoch 20. storočia, v čase priemyselného rozvoja Spojených štátov a finančných inštitúcií v New Yorku. V roku 1941 bol vymenovaný za vedúceho editora spravodajstva Bernard Kilgore a v roku 1945 spoločnosť CEO, ktorá nakoniec 25 rokov stála na čele "Journalu". Kilgore bol tvorcom ikonového vzhľadu hlavnej strany plátku, ako aj stratégie národnej distribúcie, ktorá zvýšila náklad z 33 000 kusov v roku 1941 na 1,1 miliónov kusov v roku 1967, keď Kilgore zomrel. 
Aj napriek povesti popredných národných finančných novín sa "The Wall Street Journal" z dôvodu klesajúcej reklamy a zvyšujúcej sa cene potlače zažil v deväťdesiatych rokoch minulého storočia neisté obdobie, keď sa začalo špekulovať, že by spravodajstvo mohlo byť drasticky zmenené alebo dokonca predané.
Vysielač Veľká lúka

Vysielač Veľká lúka () je bývalý rádiový vysielač na Slovensku. Nachádza sa na rovnomennom vrchu v pohorí Lúčanská Malá Fatra, medzi mestami Žilina a Martin. Je vzdialený iba cca od vysielacieho strediska Krížava.
Konštrukcia.
Pôvodná konštrukcia priehradového stožiara má výšku 40 m, novšia, postavená vedľa prvej okolo 80m a počas jeho prevádzky šíril signál Rádia Zet a Fun Radia. Až do ukončenia prevádzky patril s vyžarovaným výkonom 20x2 kW medzi výkonnejšie vysielače na Slovensku a vďaka značnej nadmorskej výške bol jeho signál dostupný na veľkej časti územia Slovenska. Presah umožňoval prijímať signál i na Liptove, Orave, Strednom Považí, časti Moravy a Sliezska, no nezriedka i v Podunajskej nížine.
Ukončeniu prevádzky vysielača predchádzalo skúpenie okolitých pozemkov na Veľkej lúke spoločnosťou Towercom (vlastník vysielača Krížava) a následný presun vysielania Funrádia späť na Krížavu. Rádio Zet ukončilo prevádzku ešte pred skupovaním, z dôvodu odňatia licencie. Jeho nástupca, rádio Sever už vysielalo z Krížavy.
Prístup.
K neďalekému vysielaču na Krížave vedie asfaltová cesta z Vrútok, odtiaľ po chodníku.
Gloucesterská katedrála

Gloucesterská katedrála ( "Cathedral Church of St Peter and the Holy and Indivisible Trinity") je katedrála na severnom okraji anglického mesta Gloucester neďaleko rieky. Jej predchodcom bolo opátstvo Svätého Petra založené v roku 678 alebo 679.
Dejiny.
Základy súčasnej katedrály boli položené za opáta Serla (1072 - 1104), ktorý sa neskôr stal jej prvým dekanom. Katedrála okrem iného obsahuje mozaikové okno s prvým vyobrazením golfu, ktoré pochádza z roku 1350. Je tu i rezba ľudí hrajúcich loptovú hru, ktorá je považovaná za jednu z prvých malieb stredovekého futbalu.
Základný sloh katedrály je normanský sloh s doplnkami v rôznych štýloch gotickej architektúry. Je dlhá 126 m a široká 43,5 m s centrálnou vežou z 15. storočia, vysokou 67,5 m a korunovanou štyrmi elegantnými vežičkami. Hlavná chrámová loď je normanská stavba z ranogotickou strechou. Krypta je jednou zo štyroch polkruhových katedrálnych krýpt v Anglicku. Južný krytý vstup je postavený v perpendikulárnom slohu, so zdobeným stropom, podobne ako severná priečna chrámová loď. Kruchta sa vyznačuje perpendikulárnym slohom navŕšeným na pôvodný normanský. 
Najzaujímavejším pamätníkom je baldachýnová hrobka Eduarda II., ktorý bol zavraždený v neďalekom hrade Berkeley. Z príjmov od pútnikov k tomuto hrobu bola vyzdobená hrobka i jej bezprostredné okolie. V neďalekej kaplnke je umiestnený i náhrobok [Róberta Curthosa, najstaršieho syna Viliama I. Dobyvateľa a veľkého mecenáša opátstva. 
Natáčali sa tu filmy Harry Potter a Kameň mudrcov, Harry Potter a Tajomná Komnata, Harry Potter a Polovičný Princ.
Pohľad (medicína)

Pohľad (aspekcia, aspexia (z - pohľad, pozorovanie), vyšetrenie pohľadom/zrakom/vonkajším pozorovaním, inšpekcia, najmä vo veterinárstve aj adspekcia) 
 je jedna zo súčastí fyzikálneho vyšetrenia pacienta lekárom. Lekár pacienta pozoruje počas celého vyšetrenia i pri vzájomnom rozhovore (anamnéze). Sleduje jeho chovanie i vzhľad, neskôr pri vyšetrení prezrie i jednotlivé časti tela pacienta. Veľký význam tu majú skúsenosti vyšetrujúceho. Aspekcia vyžaduje kvalitné a rovnomerné osvetlenie, ideálne prirodzené slnečné svetlo.
Death Cab for Cutie

Death Cab for Cutie je americká indie rocková hudobná skupina, ktorá vznikla v Bellinghame, Washington, v roku 1997. Kapela sa skladá z Bena Gibbarda (spev, gitara, klavír), Chrisa Wallu (gitara, produkcia, klávesy), Nicka Harmera (basgitara) a Jasona McGerra (bubny). Gibbard pomenoval kapelu podľa názvu piesne napísanej Neilom Innesom a Vivian Stanshallovou a hranej ich skupinou, Bonzo Dog Doo-Dah Band, v beatlesáckom filme z roku 1967 "Magical Mystery Tour". Názov piesne bol zase odvodený od senzačného, ktorý založil v roku 1957 Richard Hoggart ako súčasť jeho štúdia kultúry pracujúceho ľudu.
Gibbardov prvý album, "You Can Play These Songs with Chords", bol vydaný ako demo, čo viedlo k nahrávacej zmluve so spoločnosťou Barsuk Records. Bolo to v čase, keď sa Ben Gibbard rozhodol, že svoj projekt rozšíri na kompletnú kapelu a začal zháňať členov dokopy. Skupina sa do širšieho povedomia dostala piatym albumom "Plans" z roku 2005, v Európe sa stali známi účinkovaním svojej skladby "Meet Me on the Equinox" v pokračovaní filmu Súmrak, . Doteraz skupina vydala sedem štúdiových albumov, päť EP a jedno demo. Zatiaľ posledný album skupiny, "Codes and Keys", vyšiel 31. mája 2011.
Pohmat

Pohmat (iné názvy: vyšetrenie pohmatom/hmatom, lekársky pohmat, palpácia (z = hladkanie, poklepkávanie, ohmatávanie, chvenie), palpovanie) je jedna zo súčastí fyzikálneho vyšetrenia pacienta lekárom. Vyšetrenie pohmatom má viacero cieľov:
Pri palpácii leží pacient väčšinou v polohe na chrbte, no existujú i rôzne špeciálne manévre, ktoré umožňujú lepšie palpačne vyšetriť jednotlivé časti tela či orgány - napríklad chvenie hrudníka sa vyšetruje v polohe v sede priložením celej dlane na povrch hrudníka. Pohmatové vyšetrenie brucha sa začína vždy čo najďalej od oblasti, kde pacient udáva bolestivosť a toto miesto sa vyšetruje až nakoniec (dôvodom je, že prípadné obranné mechanizmy, najmä zvýšenie svalového napätia brušnej steny ako reakcia na bolesť, by zhoršili kvalitu vyšetrenia jeho ostatných častí). Brucho sa vyšetruje jednou i obomi rukami, pričom hmatajú len brušká 2. - 4. prsta.
Kobylí draha

Kobylí draha je prírodná rezervácia s ev. č. 1224. Nachádza sa neďaleko od obce Hradištko v okrese Praha-západ. Oblasť spravuje Agentúra ochrany prírody a krajiny ČR.
Predmetom ochrany sú prirodzené spoločenstvá vltavského kaňonu – zakrpatených a suťových dúbrav, suťových hrabín a fragmentov skalných stepí s výskytom radu ohrozených a chránených druhov rastlín a živočíchov.
Predaj nakrátko

Predaj nakrátko je predaj veci bez toho, aby predajca danú vec v čase predaja (t.j. obdržania predajnej ceny) už vlastnil, v snahe využiť očakávaný pokles ceny danej veci v priebehu času. Ak cena naozaj klesne, predajca na transakcii zarobí, ak stúpne, prerobí.
Finančné špekulácie je považovaný negatívne v morálnej sfére ako individuálneho správania a prečo je škodlivé pre spoločné dobro.
Terminológia.
Predaj na krátko môže byť tiež označený ako: krátky predaj, prázdny predaj, nekrytý predaj, predaj naprázdno, zriedkavo alebo staršie: (predaj) à découvert, predaj blanko, predaj in bianco, predaj bez vlastníctva, vo finančnom slangu: short sale, shortovanie, s dôrazom na druh špekulácie: špekulácia na pokles ceny, špekulácia à la baisse, kontremína; angl. "short sale, short selling, shorting", nem. "Leerverkauf", fr. "vente a découvert".
"Klasický" predaj nakrátko.
Typický predaj nakrátko vyzerá takto: Predajca si požičia vec (za poplatok) a ihneď ju niekomu predá (za trhovú cenu). Neskôr vec od niekoho kúpi (za - v ideálnom prípade nižšiu - trhovú cenu), aby ju mohol vrátiť tomu, od koho si ju na začiatku požičal.
Naked short selling.
Variantom "klasického" predaja nakrátko je tzv. naked short selling (jeden z možných prekladov: nekrytý predaj nakrátko), pri ktorom najmä odpadá požičiavanie: Predajca najprv prijme peniaze za predaj danej veci (ktorú nemá, t.j. ani ju nemá požičanú), a keď potom neskôr predávanú vec bude musieť fyzicky dodať kupujúcemu, kúpi ju od niekoho (v ideálnom prípade za medzičasom nižšiu cenu), aby ju ihneď mohol fyzicky dodať.
Svetlana Vladimirovna Medvedevová

Svetlana Vladimirovna Medvedevová (; rod. Linniková * 15. marec 1965, Kronštadt, ZSSR) je manželka ruského politika, bývalého predsedu vlády a prezidenta Dmitrija Medvedeva a bývalá prvá dáma Ruska.
S manželom sa poznajú už od základnej školy. V roku 1995 sa im narodil syn Ilia.
Narodila sa v Kronštade v rodine vojenského námorníka a Vladimira Alexejeviča Lennika a ekonómky Larisy Ivanovny Lennikovej. Študovala na Leningradskom finančno-ekonomickom ústave (dnes Sankt-Peterburská štátna univerzita ekonómie a financií) na katedre štatistiky, účtovníctva a ekonomickej analýzy. Po prvom ročníku prešla na externé štúdium a začala pracovať. V súčasnosti pracuje v Moskve a organizuje spoločenské podujatia v Petrohrade. 
Okrem rodného jazyka Medvedevová hovorí francúzsky.
Kontremína

Kontremína môže byť:
Crixus

Crixus, tiež Krixos († 72 pred Kr.) bol spolu so Spartakom a Oenomaom veliteľ otrokov v Treťom povstaní otrokov (známom aj ako Spartakovo povstanie).
Crixus bol pravdepodobne Gal, jeho meno znamená v gálčine "ten s kučeravými vlasmi". Bojoval proti Rimanom za kmeň Allobroges, bol uväznený a vycvičený ako gladiátor v Capui.
Spočiatku bola armáda otrokov veľmi úspešná, porazila vojsko, ktoré poslal rímsky senát na potlačenie vzbury. Ale Crixus nesúhlasil so spartakovým cieľom odísť z Itálie a ísť do domoviny otrokov – do Galie a na Balkán. A tak sa spolu s časťou otrokov oddelili od Spartaka a rozhodli sa ostať na juhu Itálie.
Na jar roku 72 pred Kr. boli Crixus a jeho skupina pri hore Gargane v Apúlii obklúčení. Crixus bol zabitý a jeho 30-tisícová armáda porazená.
Spartakus si uctil pamiatku bývalého gladiátora Crixa, spôsobom rímskych aristokratov, pohrebnými hrami na ktorých 300 rímskych vojnových zajatcov bojovalo na smrť ako gladiátori.
Pozor, zákruta!

Pozor, zákruta! je relácia Slovenského rozhlasu, ktorá je vysielaná v sobotu a nedeľu po 17. hodine na Rádiu Slovensko.
História.
Magazín o cestovnom ruchu, motorizme a pre motoristov začal vysielať Česko-slovenský rozhlas 14. apríla 1962 v týždennej periodicite, ktorá sa postupne zmenila na dennú. Medzi septembrom 2015 a aprílom 2018 bola relácia vysielaná z regionálnych štúdií Rádia Regina každý piatok popoludní. 
Pozor, zákruta! - Banská Bystrica bola moderovaná Romanom Nadányim a cestám na strednom Slovensku sa venovala v piatok od 13.05. V rovnakom čase sa moderátori Igor Daniš a Milan Jeluš prihovárali poslucháčom západného Slovenska z Bratislavy. Košická verzia relácie s moderátorskou dvojicou Miroslav Talavašek a Igor Michalčík bola vysielaná na frekvenciách Reginy Východ v piatok od 14.05. Regionálne relácie mali väčší priestor na aktuality, novinky, rady, servisné informácie a publicistiku pre motoristov a bežných poslucháčov z konkrétneho regiónu. Od 30. septembra 2019 bol vysielací čas relácie presunutý z popoludnia na podvečer a relácia sa vrátila na okruh Rádio Slovensko.
Ján Jakubík

Prof. RNDr. Ján Jakubík, DrSc. (* 8. október 1923, Dudince – † 24. november 2015, Košice) bol slovenský matematik a akademik. Nositeľ Radu Ľudovíta Štúra I. triedy.
Život.
Ján Jakubík sa narodil v roku 1923 v Dudinciach vo vtedajšom Zvolenskom okrese. Od roku 1944 študoval na Prírodovedeckej fakulte Univerzity Komenského v Bratislave. Potom pôsobil ako vysokoškolský pedagóg na Slovenskej technickej univerzite v Bratislave a od roku 1952 na Technickej univerzite v Košiciach.
Od 1977 pôsobil v Matematickom ústave Slovenskej akadémie vied. Venoval sa matematickým prácam v oblasti algebry.
1. októbra 2008 mu pri príležitosti dňa ústavy prezident republiky Ivan Gašparovič udelil Rad Ľudovíta Štúra I. triedy.
Otvorené vzdelávacie zdroje

Otvorené vzdelávacie zdroje (, anglická skratka OER) je vzdelávací obsah, ktorý má podobne ako Open-source softvér otvorený zdrojový kód. Otvorenosť tu znamená otvorenosť výukového kurzu aj jeho obsahu, použitie Open source software ako autorského nástroja pre jeho tvorbu a tiež možnosť slobodného použitia vo vzdelávacích procesoch (spravidla e-learningu).
Jessie J

Jessica Ellen Cornish (* 27. marec 1988, Londýn, Anglicko), známa pod umeleckým menom Jessie J, je anglická speváčka a skladateľka. Preslávila sa písaním piesni pre iných umelcov. V súčasnej dobe spolupracuje s Island Records. Študovala na vysokej škole BRIT múzických umení a technológie.
Pod svetla reflektorov prvýkrát vstúpila keď začala písať piesne pre spevákov ako sú Chris Brown a Miley Cyrusová. Jedna z jej najúspešnejších piesni, ktoré napísala, je pieseň „Party in the U.S.A.“, ktorá dostala ocenenie platiny v mnohých krajinách. Vo februári 2011 Jessie J vyhrala na Brit Award cenu kritikov. Jessie J sa pri písaní piesni opísala ako „napoly umelec a napoly terapeut“.
Jej prvý debutový singel „Do It Like a Dude“, sa dostal na druhé miesto v UK Singles Chart. Povedala, že túto pieseň pôvodne písala pre Rihannu, ale jej vydavateľstvo jej povedalo, aby si pieseň nechala pre seba. Jessie J ohlásila, že jej ďalší singel bude mať názov „Price Tag“, na ktorom spolupracovala s rapperom B.o.B. Ako tretí singel neskôr speváčka vydala pieseň „Nobody's Perfect“. A ako štvrtý singel vyšiel „Who’s Laughing Now“. Tieto pesničky pochádzajú z jej prvého štúdiového albumu, ktorý sa volá "Who You Are" a bol vydaný 25. februára 2011.
Dóm v Modene

Dóm v Modene alebo Katedrála v Modene je jedna z najvýznamnejších románskych stavieb v Európe a súčasť Svetového dedičstva v talianskom meste Modena.
Dejiny.
Práce na katedrále začali v roku 1099, pod vedením staviteľa Lanfranca, na mieste hrobu sv. Geminiana, modenského patróna. Na tomto mieste stáli v minulosti už dva kostoly, ktoré boli zničené. Sväté ostatky sú uchovávané v katedrálnej krypte.
Architektúra.
Katedrála bola vyzdobená Anselmom da Campione a jeho nasledovníkmi. Majestátne rozetové okno vytvoril Anselmo, dva levy podopierajúce vstupné stĺpy sú antické, pravdepodobne nájdené pri kopaní základov.
Fasáda.
Fasádu dekorujú reliéfy od Wiligelma, súčasníka Lafranca; zahŕňajú portréty prorokov a patriarchov, a zobrazenie biblických príbehov. Postranné vchody "Porta Regia" a "Porta dei Principi" zdobia reliéfy zobrazujúce epizódy zo života sv. Geminiana. Severným vchodom je "Porta della Pescheria" s reliéfmi inšpirovanými ročnými dobami kráľom Artušom.
Interiér.
Katedrála je trojloďová. Medzi centrálnou loďou a kryptou je mramorové hradenie od Anselma da Campione zobrazujúce "Oplakávanie Krista". Kazateľnica od Arriga da Campione je zdobená malými terakotovými soškami. Nápadný je tiež drevený krucifix zo 14. storočia. Katedrála uchováva aj dva betlehemy od významných modenských majstrov: Antonia Begarelliho z roku 1527 a, v krypte, Guida Mazzoniho z roku 1480, známy ako "Madonna della Pappa".
Od roku 1997 je katedrála zapísaná na zozname Svetového dedičstva UNESCO.
Mexikovia

Mexikovia alebo Méxikovia môžu byť:
Mexičtina

Mexičtina môže byť:
Praga

Praga môže byť:
Ruben van Rompaey

Ruben van Rompaey (1978, Bergen op Zoom, Holandsko) je sólový bubeník, perkusionista, pedagóg bicích nástrojov, známy najmä svojou CD trilógiou "Eastern Expressions" postavenú na bicích nástrojoch v štýle ethno/world music.
Ruben van Rompaey vyhral niekoľko ocenení (Tama Drummer's Award (1999), Erasmus Jazz Award (2001) a Scholarship (2001)). V Rotterdame založil vlastnú školu "Eastern Expressions International School of Drums &amp; Percussion". Vydal šesť sólových albumov a je autor troch metód hrania na darbuke.
Magma (rozlišovacia stránka)

Magma môže byť:
Prevencia

Prevencia môže byť:
Profylaxia (zdravotníctvo)

Profylaxia je súbor činností a praktických opatrení, ktoré znamenajú ochranu pred určitou chorobou. Môže tiež ísť o súbor činností spojených s predchádzaním (prevenciou) vzniku nových ochorení. Medzi najznámejšie zdravotnícke profylaktické kroky patrí napr. očkovanie alebo preventívne zdravotné prehliadky a celý rad ďalších diagnostických metód a špecializovaných medicínskych postupov. Profylacia je súčasťou preventívnej medicíny.
Profylaxia (výpočtová technika)

Profylaxia sú preventívne kontroly a prehliadky kancelárskej a výpočtovej techniky.
Pri počítačoch zvyčajne ide predovšetkým o ich pravidelné čistenie s dôrazom na sprievodné kontroly najviac namáhaných súčastí týchto prístrojov, ktoré podľa predchádzajúcich skúseností môžu byť najčastejším zdrojom možných porúch. V rámci profylaxie je zvyčajne vhodné vykonávať aj drobnú údržbu prístrojov priamo na mieste vrátane prevádzkových testov a funkčných skúšok niektorých pripojených zariadení (napr. počítačové periférie - klávesnice, záložného zdroje napájania apod). Táto profylaxia je vhodná predovšetkým tam, kde počítače aj iná kancelárska technika pracuje v prostredí so zvýšenou prašnosťou alebo s vyššími nárokmi na hygienu ich prevádzky apod.
Primárna prevencia

Primárna prevencia (iné názvy: tvorivá prevencia, kreatívna prevencia, konštruktívna prevencia, prevencia prvej roviny, prevencia prvej fázy) je prevencia, ktorá skúma predpoklady, podmienky a príčiny javov, ktorým sa má predchádzať, a hľadá spôsoby, ako im predchádzať; býva zameraná na celé obyvateľstvo.
Pojem sa používa najmä v medicíne - podrobnosti pozri v článku prevencia (medicína).
Sekundárna prevencia

Sekundárna prevencia alebo prevencia druhej fázy je prevencia, ktorá sa snaží príslušné javy včas zachytiť a brániť ich prehlbovaniu, šíreniu a podobne. Zameriava sa na osobitne ohrozené skupiny, napríklad mládež, menšiny alebo sociálne slabých.
Pojem sa vyskytuje najmä v medicíne - podrobnosti pozri v článku prevencia (medicína).
Terciárna prevencia

Terciárna prevencia je prevencia, ktorá sa snaží zabrániť opakovaniu, napríklad trestných činov, chorôb, drogovej závislosti a podobne. Je zameraná na osoby práve vyliečené, prepustené z výkonu trestu a podobne.
Pojem sa vyskytuje najmä v medicíne - podrobnosti pozri pod prevencia (medicína).
Poklep (medicína)

Poklep (iné názvy: poklepávanie, preklepávanie, perkusia (z - perkusia, poklep), vyšetrenie poklepom/poklepávaním/preklepávaním, staršie poklop, poklopávanie, preklopávanie, vyšetrenie poklopom/poklopávaním/preklopávaním) je v medicíne jedna z častí fyzikálneho vyšetrenia. Ide v podstate o kombináciu posluchového a pohmatového vyšetrenia. Technika spočíva v pružnom klepaní prostredníkom pravej ruky na na plocho priložený prostredník ruky ľavej, konkrétne na jeho stredný článok. Hodnotí sa jednak zvuk a jednak chvenie spôsobené poklepom.
Charakter poklepu závisí na telovej stene (vrstva podkožného tuku, svaly, kosti) a na výplni telových dutín (vzduch, voda, solídne hmoty). Poklep podľa charakteru môže byť:
Vyšetrenie poklepom umožňuje posúdiť vzdušnosť pľúcneho parenchýmu, určiť hranice niektorých orgánov (pečeň, slezina), identifikovať prítomnosť ascitu. Je hrubo orientačné, jeho výhodou je predovšetkým okamžitá dostupnosť pri pacientovi.
Poklep

Poklep (iné názvy: poklepanie (poklepávanie), poklopanie (poklopávanie), staršie poklop) môže byť:
Poklepanie (poklepávanie) môže byť aj mierne upravenie (napr. kosy) klepaním.
VKM

VKM (z ) je skratka, používaná pre kód označujúci majiteľa dráhového vozidla. Tento kód sa používa ako súčasť jednotného medzinárodného označenia železničných vozidiel, kde sa uvádza za kódom registrujúcej krajiny. Väčšinou ide o určitú formu skratky názvu majiteľa vozidla.
Formát VKM.
Kód VKM sa skladá z dvoch až piatich znakov, pričom ako znaky je povolené používať iba znaky latinky, vrátane diakritických znamienok. V kóde sa používajú veľké písmená, ale u písmen, ktoré nie sú prvými písmenami názvu majiteľa, je povolené použitie malých písmen. V kóde sa nesmú používať číslice, pomlčky, bodky a iné podobné znaky.
Modus operandi (kriminalistika)

Modus operandi (latinský plurál "modi operandi", anglická skratka znie "M. O.") je v kriminalistickom kontexte spôsob spáchania trestného činu s jeho špecifickými znakmi.
"Modus operandi" môže byť použitý pri vyšetrovaní v skupine kriminálnikov. Napríklad, zlodej môže často vojsť do domu zadným oknom, ktoré rozbije kameňom. Ak kriminálnik je podozrivý z vlámania, môžeme porovnať "modi operandi" ako pomoc pri identifikácii páchateľa.
"Modus operandi" páchateľa môže byť použitý aj v profilovaní páchateľa, kedy treba vymedziť znaky týkajúce psychiky páchateľa.
Spôsob postupovania sa často zamieňa s „podpisom“ páchateľa. Zatiaľ čo "modus operandi" sa môže časom zmeniť, jeho podpis zostáva zväčša rovnaký.
Posluch (medicína)

Posluch (iné názvy: auskultácia, auskultovanie (z - načúvanie), načúvanie, počúvanie, lekársky/-e posluch/načúvanie/počúvanie, vyšetrenie posluchom/počúvaním/načúvaním/sluchom) je jedna z častí fyzikálneho vyšetrenia. V širšom zmysle posudzuje všetky zvukové fenomény vydávané ľudským telom - dýchanie, reč, peristaltiku, tok krvi tepnami, tlkot srdca. V praxi sa takto označuje len vyšetrenie fonendoskopom.
Posluch pľúc.
Pri posluchu pľúc sa ich zvukové fenomény označujú ako "dýchacie šelesty". Tie sa rozdeľujú na:
Posluch srdca.
Posluch srdca poskytuje základnú informáciu o jeho stave a funkcii. Skúsený lekár dokáže pozorným posluchom veľmi presne identifikovať najrôznejšie chlopňové chyby i poruchy rytmu, v súčasnosti sa však vysoká úroveň tejto schopnosti pomaly vytráca pre prístupnosť vyšetrovacích metód ako je EKG a echokardiografia.
Srdce sa posluchom vyšetruje v tichej miestnosti. Fonendoskop sa prikladá na miesta, kde sú na hrudníku ozvy chlopní najlepšie počuteľné, nie na miesta ich anatomického priemetu na stenu hrudníka:
Srdcové ozvy.
U dospelého zdravého človeka sú počuteľné dve ozvy - "systolická" a "diastolická". Systolickú od diastolickej oddeľujú dve desatiny sekundy, diastolickú od systolickej cca päť desatín - hovoríme o systolickej a diastolickej pauze. U detí pravidelne a u mladých dospelých pomerne často možno počuť tri, zriedkavejšie až štyri ozvy. 
Zvuk systolickej ozvy tvorí najmä rozkmitanie uzatvorenej mitrálnej chlopne. Zvuk diastolickej ozvy tvorí otvorenie a uzatvorenie pulmonálnej a aortálnej chlopne. Podklad akustického fenoménu tretej ozvy nie je celkom jasný, predpokladá sa, že ju spôsobujú vibrácie svaloviny srdca pri jeho rozpätí a náraz vtekajúcej krvi na začiatku diastoly. Štvrtá ozva vzniká rozkmitaním svaloviny ľavej komory srdca na konci diastoly.
Patologické zmeny zvukových oziev sa nazývajú "srdcové šelesty".
Posluch

Posluch môže byť: